สังคมข่าวหุ้น
*ยอดคนติดเชื้อโควิด-19 พุ่งขึ้นแตะหลักพันต่อวันมา 2 วันแล้ว ส่วนแนวโน้มวันนี้ (16 เม.ย.) และวันถัด ๆ ไป ก็น่าจะยังอยู่หลักพัน ทำให้คาดกันว่าวันนี้ตลาดหุ้นเปิดขึ้นมา น่าจะมีแรงขายในตัวหุ้นที่คาดว่าจะได้รับผลกระทบจากโควิดรอบล่าสุด ดัชนีตอนนี้ แนวรับ 1,530 จุด และแนวรับถัดไป 1,500 จุด
15 เม.ย. 2564

คาเฟอีน
*ยอดคนติดเชื้อโควิด-19 พุ่งขึ้นแตะหลักพันต่อวันมา 2 วันแล้ว ส่วนแนวโน้มวันนี้ (16 เม.ย.) และวันถัด ๆ ไป ก็น่าจะยังอยู่หลักพัน ทำให้คาดกันว่าวันนี้ตลาดหุ้นเปิดขึ้นมา น่าจะมีแรงขายในตัวหุ้นที่คาดว่าจะได้รับผลกระทบจากโควิดรอบล่าสุด ดัชนีตอนนี้ แนวรับ 1,530 จุด และแนวรับถัดไป 1,500 จุด
*นักลงทุนประเภท “สายย่อ” หรือชอบเข้ารับหุ้นที่ถูกแพนิกคงต้องเข้าทีละไม้ เพราะเชื่อแน่ว่า ดัชนีจะลงมาจาก 1,541 จุด มาอยู่ 1,530 จุดแล้วดีดกลับ ต่อจากนั้น จะลงอีกรอบและมาอยู่บริเวณ 1,500 จุด หรือคล้าย ๆ กับเมื่อวันจันทร์ที่ผ่านมานั่นแหละ หรือไม่ก็อดใจไปรอรับหุ้นบริเวณดัชนี 1,500 จุดเลยก็ได้ ไม่ต้องกลับตกขบวน
*JMART ของเสี่ยตุ้ม อดิศักดิ์ สุขุมวิทยา ลงมาปิด 39.50 บาท หรือต่ำกว่า 40 บาท ราคานี้เริ่มน่าสนใจแล้ว สามารถทยอยสะสมเข้าพอร์ตได้ หรือหากราคาลงมาต่ำกว่านี้อีก ก็ยิ่งน่าสนใจเพิ่ม เพราะอย่าลืมว่า ปีก่อนหน้า SINGER บริษัทในเครือเจมาร์ท ได้รับประโยชน์จาก Work form Home อย่างมาก เช่นเดียวกับ JMT มีรายได้และกำไรสวนกับกระแสโควิดเช่นกัน เฉพาะสองตัวนี้จึงน่าจะช่วยรักษากำไรของเจมาร์ทไว้ด้วย ส่วนด้านธุรกิจ Mobile เห็นว่า ทำตลาดออนไลน์ได้มากขึ้น จึงไม่น่าได้รับผลกระทบมากนัก
*บมจ.ปตท. น้ำมันและการค้าปลีก หรือ OR หากลงมาต่ำกว่า 30 บาท น่าทยอยซื้อเช่นกัน หรือหากจะให้ชัวร์ ๆ ไปรอรับแถว ๆ 29.50 บาท ยิ่งหากตลาดเปิดมาแพนิกมาก ๆ เข้าไปสะสมทีละไม้ ส่วนใครที่ติดอยู่ 33.00-33.50 บาท นี่คือช่วงเวลาที่ดี เข้าไปซื้อเพื่อถัวเฉลี่ยต้นทุนตนเองลงมา เพราะโควิดรอบล่าสุด ยังไงมันก็ต้องจบแหละ มันคงไม่ทำให้ธุรกิจหรือประเทศไทยสูญสลายไปหรอก
*บมจ.ทีคิวเอ็ม คอร์ปอเรชั่น หรือ TQM ของกลุ่มพรรณนิภา แม้จะได้รับประโยชน์จากโควิดรอบล่าสุดแต่ราคาหุ้นยังยากที่จะขึ้นมายืนปิดเหนือแนวต้านใหญ่ 130 บาท อย่างเมื่อวันจันทร์ที่ผ่านมา สูงสุด 133.50 บาท แต่ลงมาปิด 128.50 บาท แนวต้านแรกพอดี หาก ไตรมาส 1/64 กำไรออกมามากกว่าคาด รวมถึง ไตรมาส 2 ที่มียอดซื้อประกันโควิดพุ่งทะลุทะลวง ดันกำไรเพิ่มอีก ราคาน่าจะมายืนเหนือ 130.00 บาทได้
*ธนาคารอาคารสงเคราะห์ ธอส.แจ้งว่า จากผลกระทบโควิด อาจพิจารณาปิดบางสาขาชั่วคราว โดยเฉพาะพื้นที่ความเสี่ยงสูง และปรับเวลาปิดสาขาทั่วประเทศ เช่น ในห้าง ปิดไม่เกิน 17.00 น.สาขาภายนอกปิดไม่เกิน 15.30 น. เริ่ม 16 เม.ย.นี้ ขณะเดียวกันจะมีการจำกัดการให้บริการเพื่อจำกัดจำนวนลูกค้า เพื่อเว้นระยะห่างที่เหมาะสม